CELEX: 32007R0543
Language: mt
Date: 2007-05-16 00:00:00
Title: Regolament tal-Kummissjoni (KE) Nru 543/2007 tas- 16 ta’ Mejju 2007 dwar il-ħruġ ta' liċenzji għall-importazzjoni tar-ross fil-qafas tal-kwoti tariffarji stabbiliti għas-subperjodu minn Mejju 2007 bir-Regolament (KE) Nru 2021/2006

17.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 129/7
            
         REGOLAMENT TAL-KUMMISSJONI (KE) Nru 543/2007
   tas-16 ta’ Mejju 2007
   dwar il-ħruġ ta' liċenzji għall-importazzjoni tar-ross fil-qafas tal-kwoti tariffarji stabbiliti għas-subperjodu minn Mejju 2007 bir-Regolament (KE) Nru 2021/2006
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta' Awissu 2006 li jistabbilixxi regoli komuni għall-amministrazzjoni tal-kwoti tariffarji għall-importazzjoni tal-prodotti agrikoli regolati minn sistema ta' liċenzji għall-importazzjoni (2), u b'mod partikolari l-Artikolu 7(2) tiegħu,
   Wara li kkunsidrat ir-Regolament tal-Kummissjoni (KE) Nru 2021/2006 tat-22 ta' Diċembru 2006 li jistabbilixxi u jipprovdi għall-amministrazzjoni tal-kwoti għall-importazzjoni tar-ross li joriġina mill-Istati Afrikani, mill-Karibew u mill-Paċifiku (AKP) u mill-pajjiżi u territorji extra-Ewropej (OCT) (3), u b'mod partikolari l-Artikolu 15(1) tiegħu,
   Billi:
   
               (1)
            
            
               Ir-Regolament (KE) Nru 2021/2006 stabbilixxa kwota tariffarja annwali globali għall-importazzjoni ta' 160 000 tunnellata ta' ross, espressa fl-ekwivalenti ta' ross imqaxxar, li minnha 125 000 tunnella toriġina mill-Istati AKP (numru tas-serje 09.4187), 25 000 tunnellata mill-Antilli Olandiżi u minn Aruba (numru tas-serje 09.4189) u 10 000 tunnellata toriġina mill-OCT l-anqas żviluppati (numru tas-serje 09.4190) u kwota tariffarja annwali ta' 20 000 tunnellata għar-ross miksur li joriġina mill-Istati AKP (numru tas-serje 09.4188).
            
         
               (2)
            
            
               Għall-kwoti previsti fl-Artiklu 1(1)(a) u (b) tar-Regolament (KE) Nru 2021/2006, it-tieni subperjodu jikkorrispondi għax-xahar ta' Mejju.
            
         
               (3)
            
            
               Mill-komunikazzjoni magħmula skond l-Artikolu 17(a) tar-Regolament (KE) Nru 2021/2006, jirriżulta li għall-kwoti bin-numri tas-serje 09.4187, 09.4188 u 09.4189, l-applikazzjonijiet imressqa matul l-ewwel ħamest ijiem ta' xogħol tax-xahar ta' Mejju 2007, skond l-Artikolu 13, l-ewwel subparagrafu, ta' l-imsemmi Regolament, jirrappreżenta kwantità ekwivalenti ta' ross imqaxxar superjuri għal date disponibbli. Jeħtieġ għalhekk li jiġi determinat f'liema miżura jistgħu jinħarġu l-liċenzji, billi jiġi stabbilit il-koeffiċjent ta' l-allokazzjoni li għandu jiġi applikat għall-kwantitajiet tal-kwoti kkonċernati.
            
         
               (4)
            
            
               Barra minn hekk jirriżulta, mill-komunikazzjoni msemmija aktar kmieni, li għall-kwota bin-numru tas-serje 09.4190, l-applikazzjonijiet imressqa matul l-ewwel ħamest ijiem ta' xogħol tax-xahar ta' Mejju 2007, skond l-Artikolu 13, l-ewwel subparagrafu, ta' l-imsemmi Regolament, jirrappreżenta kwantità ekwivalenti ta' ross imqaxxar superjuri għal date disponibbli.
            
         
               (5)
            
            
               Jeħtieġ ukoll li jiġu stabbiliti l-kwantitajiet totali disponibbli għas-subperjodu tal-kwota ta' wara, skond Artikolu 15(1) tar-Regolament (KE) Nru 2021/2006,
            
         ADOTTAT DAN IR-REGOLAMENT:
   Artikolu 1
   1.   L-applikazzjonijiet għal-liċenzji ta' l-importazzjoni tar-ross li jaqgħu taħt il-kwoti bin-numri tas-serje 09.4187, 09.4188 u 09.4189 stipulati bir-Regolament (KE) Nru 2021/2006, imressqa matul l-ewwel ħamest ijiem ta' xogħol ta' l-2007, jagħtu lok għall-ħruġ ta' liċenzji għall-kwantitajiet mitluba, assenjati skond il-koeffiċjenti ta' l-allokazzjoni stabbiliti fl-Anness għal dan ir-Regolament.
   2.   Il-kwantitajiet totali disponibbli fil-kuntest tal-kwoti bin-numri tas-serje 09.4187, 09.4188, 09.4189 u 09.4190 stabbiliti bir-Regolament (KE) Nru 2021/2006 għas-subperjodu tal-kwota ta' wara, huma stabbiliti bl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Mejju 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 270, 21.10.2003, p. 96. Ir-Regolament kif emendat bir-Regolament (KE) Nru 797/2006 (ĠU L 144, 31.5.2006, p. 1).
   
      (2)  ĠU L 238, 1.9.2006, p. 13. Ir-Regolament kif emendat bir-Regolament (KE) Nru 289/2007 (ĠU L 78, 17.3.2007, p. 17).
   
      (3)  ĠU L 384, 29.12.2006, p. 61.
   
      ANNESS
      Kwantitajiet li għandhom jiġu assenjati għas-subperjodu tax-xahar ta' Mejju 2007 u kwantitajiet disponibbli għas-subperjodu ta' wara, b'applikazzjoni tar-Regolament (KE) Nru 2021/2006
      
                  L-oriġini/Il-prodott
               
               
                  In-numru tas-serje
               
               
                  Il-koeffiċjent ta' allokazzjoni għas-subperjodu ta' Mejju 2007
               
               
                  Il-kwantitajiet disponibbli għas-subperjodu tax-xahar ta' Settembru 2007
                  (f'kg)
               
            
                  AKP [l-Artikoli 2 u 3 tar-Regolament (KE) Nru 2021/2006]
               
               
                  09.4187
               
               
                  29,237747  %
               
               
                  41 666 004 
               
            
                  
                              —
                           
                           
                              kodiċijiet NM 1006 10 21  sa 1006 10 98 , 1006 20  u 1006 30 
                           
                        
               
                   
               
               
                   
               
               
                   
               
            
                  AKP [l-Artikoli 4 u 5 tar-Regolament (KE) Nru 2021/2006]
               
               
                  09.4188
               
               
                  91,620043  %
               
               
                  0 
               
            
                  
                              —
                           
                           
                              kodiċi NM 1006 40 00 
                           
                        
               
                   
               
               
                   
               
               
                   
               
            
                  OCT [l-Artikolu 8 u 9(1)(a) u (b) tar-Regolament (KE) Nru 2021/2006]
               
               
                   
               
               
                   
               
               
                   
               
            
                  
                              —
                           
                           
                              kodiċi NM 1006 
                           
                        
               
                   
               
               
                   
               
               
                   
               
            
                  
                              a)
                           
                           
                              L-Antilli Olandiżi u Aruba
                           
                        
               
                  09.4189
               
               
                  67,574812  %
               
               
                  8 333 001 
               
            
                  
                              b)
                           
                           
                              L-OCT l-inqas żviluppati
                           
                        
               
                  09.4190
               
               
                  — (1)
                  
               
               
                  10 000 000 
               
            
         (1)  mingħajr il-koeffiċjent ta' l-allokazzjoni għal dan is-subperjodu: il-Kummissjoni ma rċeviet l-ebda applikazzjoni għal liċenzja.